Ehdotus: neuvoston päätös assosiaationeuvostossa vahvistettavasta yhteisön kannasta Slovenian osallistumiseen energiatehokkuutta edistävään yhteisön monivuotiseen SAVE II-ohjelmaan /* KOM/99/0381 lopull. - CNS 99/0170 */



Virallinen lehti nro C 307 E , 26/10/1999 s. 0035 - 0037



Ehdotus: NEUVOSTON PÄÄTÖS assosiaationeuvostossa vahvistettavasta yhteisön kannasta Slovenian osallistumiseen energiatehokkuutta edistävään yhteisön monivuotiseen SAVE II -ohjelmaan (komission esittämä) PERUSTELUT Luxemburgissa 12. ja 13. joulukuuta 1997 kokoontunut Eurooppa-neuvosto painotti kokouksensa päätelmissä, että hakijamaiden on tärkeää osallistua yhteisön ohjelmiin, koska tämä antaa niille mahdollisuuden perehtyä unionin politiikkaan ja työskentelytapoihin. Eurooppa-sopimuksissa tai niiden lisäpöytäkirjoissa, jotka koskevat yhteisön ohjelmiin osallistumista, energia-ala mainitaan nimenomaisesti mahdollisena yhteistyöalana. Lisäksi niissä annetaan osallistumisedellytysten määrittely assosiaationeuvostojen tehtäväksi. Assosiaationeuvostojen päätöksiä valmistellessaan asianomaiset komission yksiköt ovat käyneet Brysselissä vuoden 1996 joulukuussa ja vuoden 1997 alussa alustavia keskusteluja kymmenen assosioituneen Keski-Euroopan maan kanssa niiden osallistumisesta SAVE II -ohjelmaan, joka hyväksyttiin 16. joulukuuta 1996 ja johon assosioituneet Keski- ja Itä-Euroopan maat (KIE-maat) ja Kypros voivat osallistua. Näissä keskusteluissa annettiin tietoa ohjelman sisällöstä ja kyseisten maiden osallistumisen ehdoista ja tavoista sekä osallistumiskustannuksista. Koska Eurooppa-sopimusten tai niiden lisäpöytäkirjojen mukaan KIE-maat vastaavat itse osallistumisestaan aiheutuvista kustannuksista, niitä on pyydetty sisällyttämään tarvittavat määrärahat vuosien 1998, 1999 ja 2000 talousarvioihinsa komission laatimien kustannusarvioiden perusteella. Lisäksi KIE-maita muistutettiin mahdollisuudesta täydentää omista talousarviovaroistaan maksamaansa osuutta varoilla, jotka niille on myönnetty Phare-maaohjelmista. Slovenia toimitti syyskuussa 1998 komissiolle vahvistuksen halukkuudestaan osallistua vuodesta 1999 lähtien SAVE II -ohjelmaan sekä osallistumista varten tarvittavat tiedot. Tärkeimmät kysymykset, joita käsitellään liitteenä olevassa Slovenian SAVE II -ohjelmaan osallistumisen edellytyksiä koskevassa assosiaationeuvoston päätösluonnoksessa, ovat seuraavat: * Slovenia osallistuu kaikkiin SAVE II -ohjelman toimiin ohjelman tavoitteiden, ehtojen ja menettelyjen mukaisesti (liite I, 1 kohta), * hakemusten jättämistä, arviointia ja valintaa koskevat ehdot ovat samat kuin jäsenvaltioiden kohdalla (liite I, 2 kohta), * kaikkiin Slovenian ehdottamiin monikansallisiin hankkeisiin vaaditaan vähimmäismäärä kumppaneita EY:n jäsenvaltioista (liite I, 3 kohta), * Slovenia huolehtii SAVE II -ohjelmaan osallistumisen kansallisesta yhteensovittamisesta ja järjestämisestä (liite I, 4 kohta), * rahoitusosuudet määritellään päätöksen liitteessä I olevassa 5 kohdassa ja liitteessä II; Slovenian kanssa tehdyn lisäpöytäkirjan 3 artiklan mukaisesti kyseinen maa maksaa vuosittain osallistumiskustannustensa kattamiseksi osuuden, joka rahoitetaan sen omasta vuoden 1999 talousarviosta mutta voidaan rahoittaa osittain sille Phare-ohjelmasta myönnettävistä varoista, * Slovenia osallistuu ohjelmaan osallistumisensa seurantaan (liite I, 7 kohta), * Slovenia kutsutaan SAVE-komitean kokouksia edeltäviin koordinointikokouksiin; sille ilmoitetaan myös kokousten tuloksista (liite I, 8 kohta), * päätöstä sovelletaan ohjelman koko keston ajan (päätöksen 2 artikla). Assosiaationeuvoston päätös Slovenian osallistumisesta SAVE II -ohjelmaan vuodesta 1999 lähtien antaa sille mahdollisuuden osallistua aktiivisesti tähän yhteisön sisäiseen toimintaan osana vahvistettua liittymistä valmistelevaa strategiaa. Sillä on tämän vuoksi huomattavaa poliittista merkitystä. Jotta Slovenia voisi tulla mukaan SAVE II -ohjelmaan lähitulevaisuudessa, neuvostoa pyydetään hyväksymään oheinen päätösehdotus, joka koskee yhteisön ja Slovenian assosiaationeuvostossa vahvistettavaa yhteisön kantaa Slovenian osallistumisesta SAVE II -ohjelmaan. Ehdotus: NEUVOSTON PÄÄTÖS assosiaationeuvostossa vahvistettavasta yhteisön kannasta Slovenian osallistumiseen energiatehokkuutta edistävään yhteisön monivuotiseen SAVE II -ohjelmaan EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 174 artiklan yhdessä 300 artiklan 3 kohdan ensimmäisen alakohdan kanssa, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] EYVL C sekä katsoo, että (1) Euroopan yhteisöjen ja niiden jäsenvaltioiden sekä Slovenian assosiaatiosta tehty Eurooppa-sopimus tuli voimaan 1 päivänä helmikuuta 1999, (2) Eurooppa-sopimuksen 106 artiklan mukaisesti Slovenia voi osallistua yhteisön puiteohjelmiin, erityisohjelmiin, hankkeisiin tai muihin toimiin muun muassa energia-alalla ja assosiaationeuvosto päättää ehdoista, jotka koskevat Slovenian osallistumista mainitussa artiklassa tarkoitettuun toimintaan, ja (3) energiatehokkuutta yhteisössä edistävän monivuotisen ohjelman perustamisesta 16 päivänä joulukuuta 1996 tehdyssä neuvoston päätöksessä (96/737/EY) [3] ja erityisesti sen 10 artiklassa säädetään, että Keski- ja Itä-Euroopan assosioituneet maat voivat osallistua tähän ohjelmaan niillä ehdoilla, jotka assosiaatiosopimuksissa asetetaan yhteisön ohjelmiin osallistumiselle, [3] EYVL L 335, 24.12.1996, s. 50. ON PÄÄTTÄNYT SEURAAVAA: Euroopan yhteisöjen ja niiden jäsenvaltioiden sekä Slovenian Eurooppa-sopimuksella perustetussa assosiaationeuvostossa vahvistettava yhteisön kanta Slovenian osallistumiseen energiatehokkuutta edistävään yhteisön SAVE II -ohjelmaan on liitteenä olevan assosiaationeuvoston päätösluonnoksen mukainen. Tehty Brysselissä Neuvoston puolesta Puheenjohtaja Luonnos : Euroopan yhteisöjen ja niiden jäsenvaltioiden sekä Slovenian assosiaationeuvoston päätös N:o tehty ehdoista Slovenian osallistumiseksi yhteisön energiatehokkuutta koskevaan SAVE -II ohjelmaan ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Slovenian välisen Eurooppa-sopimuksen ja erityisesti sen 106 artiklan [4], [4] EYVL L sekä katsoo, että mainitun Eurooppa-sopimuksen 106 artiklan mukaisesti Slovenia voi osallistua yhteisön puiteohjelmiin, erityisohjelmiin, hankkeisiin ja muihin toimiin muun muassa energia-alalla, ja assosiaationeuvosto päättää niistä ehdoista, joilla Slovenia osallistuu sanotussa artiklassa tarkoitettuun toimintaan, ON PÄÄTTÄNYT SEURAAVAA: 1 artikla Slovenia osallistuu Euroopan yhteisön SAVE II -ohjelmaan ehdoilla, joista säädetään tämän päätöksen erottamattoman osan muodostavissa liitteissä I ja II. 2 artikla Tätä päätöstä sovelletaan SAVE II -ohjelman koko keston ajan. 3 artikla Tämä päätös tulee voimaan sen tekemistä seuraavan kuukauden ensimmäisenä päivänä. Assosiaationeuvoston puolesta Tehty Puheenjohtaja LIITE I Ehdot, joilla Slovenia osallistuu yhteisön monivuotiseen energiatehokkuutta koskevaan SAVE II -ohjelmaan 1. Slovenia osallistuu, ellei tässä päätöksessä toisin säädetä, kaikkiin yhteisön monivuotiseen energiatehokkuutta koskevaan SAVE II -ohjelmaan, jäljempänä 'SAVE II -ohjelma', sisältyviin toimiin niiden tavoitteiden, perusteiden, menettelytapojen ja määräaikojen mukaisesti, joista säädetään neuvoston päätöksessä (96/737/EY), jolla perustetaan viisivuotinen ohjelma toimenpiteiden ja toiminnan kustannustehokasta valmistelua ja täytäntöönpanoa varten energiatehokkuuden edistämiseksi yhteisössä. 2. Osallistumisehdot täyttäviin slovenialaisiin laitoksiin, järjestöihin ja henkilöihin sovelletaan hakemusten jättämisen, arvioinnin ja valinnan osalta samoja ehtoja kuin osallistumisehdot täyttäviin yhteisön laitoksiin, järjestöihin ja henkilöihin niissä rajoissa, jotka johtuvat Slovenian rahoitusosuudesta, josta on vähennetty hallinnolliset kustannukset liitteen II mukaisesti. 3. SAVE II -ohjelman yhteisöllisen ulottuvuuden varmistamiseksi Slovenian ehdottamiin monikansallisiin hankkeisiin ja toimiin on otettava mukaan vähimmäismäärä kumppaneita yhteisön jäsenvaltioista. Tästä vähimmäismäärästä päätetään SAVE II -ohjelman täytäntöönpanon yhteydessä ottaen huomioon toimien luonne, yksittäisen hankkeen osanottajien määrä ja toimintaan osallistuvien maiden määrä. 4. Slovenia ryhtyy kaikkiin tarvittaviin toimiin huolehtiakseen SAVE II -ohjelmaan osallistumisen kansallisesta yhteensovittamisesta ja järjestämisestä. 5. Slovenia maksaa vuosittain Euroopan yhteisöjen yleiseen talousarvioon osuuden, jonka tarkoituksena on kattaa sen osallistumisesta SAVE II -ohjelmaan aiheutuvat kustannukset (katso liite II). Assosiaatiokomitealla on oikeus tarvittaessa muuttaa tätä rahoitusosuutta. 6. Yhteisön jäsenvaltiot ja Slovenia tekevät voimassa olevia säännöksiä soveltaen kaikkensa helpottaakseen tämän päätöksen soveltamisalaan kuuluvaan toimintaan osallistuvien henkilöiden vapaata liikkuvuutta ja oleskelua Sloveniassa ja yhteisön jäsenvaltioissa. 7. Slovenia ja Euroopan yhteisöjen komissio valvovat kumppanuuden mukaisesti jatkuvasti Slovenian osallistumista ohjelmaan, sanotun kuitenkaan rajoittamatta komission ja Euroopan yhteisöjen tilintarkastustuomioistuimen velvollisuuksia valvoa ja arvioida SAVE II -ohjelmaa ohjelmasta tehdyn neuvoston päätöksen 5 artiklan nojalla. Slovenia toimittaa komissiolle tarvittavat kertomukset ja osallistuu muihin yhteisön tässä yhteydessä päättämiin erityistoimiin. 8. Slovenia kutsutaan kaikkia tämän päätöksen täytäntöönpanoa koskevia kysymyksiä käsitteleviin koordinointikokouksiin ennen SAVE-komitean säännöllisiä kokouksia, sanotun kuitenkaan rajoittamatta SAVE II -ohjelmaa koskevan päätöksen 4 ja 5 artiklassa tarkoitettujen menettelyjen noudattamista. Komissio ilmoittaa Slovenialle näiden säännöllisesti pidettävien kokousten tulokset. 9. SAVE II -ohjelmaa koskevissa hakumenettelyissä, sopimuksissa, kertomuksissa ja muissa hallinnollisissa järjestelyissä käytetään jotakin yhteisön virallisista kielistä. LIITE II Slovenian rahoitusosuus SAVE II -ohjelmasta 1. Slovenian rahoitusosuus kattaa: - ohjelmasta slovenialaisille osallistujille suoritettavat avustukset tai muun rahoitustuen, - Euroopan yhteisöjen komissiolle Slovenian ohjelmaan osallistumisesta aiheutuvat hallinnolliset lisäkustannukset. 2. Ohjelmasta slovenialaisille edunsaajille maksettujen avustusten tai muun rahoitustuen yhteismäärä ei minkään varainhoitovuoden aikana saa ylittää Slovenian rahoitusosuutta, josta on vähennetty hallinnolliset lisäkustannukset. Jos Slovenian Euroopan yhteisöjen yleiseen talousarvioon maksama rahoitusosuus hallinnollisten lisäkustannusten vähentämisen jälkeen on suurempi kuin slovenialaisten edunsaajien ohjelmasta saamien avustusten ja muun rahoitustuen yhteismäärä, komissio siirtää ylijäämän seuraavaan talousarvioon ja vähentää vastaavan määrän Slovenian seuraavan vuoden rahoitusosuudesta. Jos tällaista ylijäämää on jäljellä ohjelman päättyessä, sitä vastaava määrä palautetaan Slovenialle. 3. Slovenian vuotuinen rahoitusosuus on 57 942 euroa vuodesta 1999 lähtien. Tästä määrästä 3 942 euroa käytetään kattamaan hallinnolliset lisäkustannukset, jotka aiheutuvat komissiolle Slovenian osallistumisesta ohjelmaan. 4. Euroopan yhteisöjen yleiseen talousarvioon sovellettavaa varainhoitoasetusta sovelletaan myös Slovenian rahoitusosuuden hallinnointiin. Tämän päätöksen tultua voimaan ja kunkin vuoden alussa komissio lähettää Slovenialle pyynnön, jossa Sloveniaa pyydetään maksamaan sille tämän päätöksen mukaisesti kuuluvaa rahoitusosuutta vastaavat varat. Rahoitusosuus ilmoitetaan euroina ja maksetaan komission euromääräiselle pankkitilille. Slovenia maksaa tämän päätöksen mukaisen osuutensa vuotuisista kustannuksista maksupyynnön mukaisesti ja viimeistään kolmen kuukauden kuluttua pyynnön lähettämisestä. Jos osuuden maksu viivästyy, Slovenia maksaa viivästyskorkoa maksamattomasta määrästä eräpäivästä lähtien. Viivästyskorko on sama kuin Euroopan keskuspankin (EKP) eräpäivän kuukautena euromääräisiin toimiinsa soveltama korko korotettuna 1,5 prosenttiyksiköllä. 5. Slovenia maksaa edellä 3 kohdassa tarkoitetut hallinnolliset lisäkustannukset (3 942 euroa) kansallisesta talousarviostaan. 6. Slovenia maksaa jäljellä olevista osallistumiskustannuksistaan SAVE II -ohjelmaan eli 54 000 euroa kansallisesta talousarviostaan. RAHOITUSSELVITYS 1. TOIMENPITEEN NIMI Energia-alaan liittyvien yhteisön ohjelmien avaaminen Slovenialle (SAVE II) 2. BUDJETTIKOHTA Slovenia on päättänyt kattaa osallistumiskustannuksensa kokonaan kansallisesta talousarviostaan. Sloveniaa kehotetaan siirtämään rahoitusosuutensa EU:n talousarviosaatavien alamomenttiin 6091. 3. OIKEUSPERUSTA Euroopan yhteisön perustamissopimus ja erityisesti sen 174 artikla ja 175 artiklan 1 kohta yhdessä 300 artiklan 3 kohdan ensimmäisen alakohdan kanssa, Slovenian kanssa tehdyn 1. helmikuuta 1999 voimaan tulleen Eurooppa-sopimuksen 106 artikla yhteisön ohjelmien avaamisesta, ja neuvoston päätös (96/737/EY) viisivuotisen ohjelman perustamisesta toimenpiteiden ja toiminnan kustannustehokasta valmistelua ja täytäntöönpanoa varten energiatehokkuuden edistämiseksi yhteisössä ja erityisesti sen 10 artikla, jossa säädetään, että Keski- ja Itä-Euroopan assosioituneet maat voivat osallistua tähän ohjelmaan assosiaatiosopimuksissa yhteisön ohjelmiin osallistumiselle asetetuilla ehdoilla. 4. TOIMENPITEEN KUVAUS 4.1 Yleistavoite Slovenian osallistuminen SAVE II -ohjelmaan edistää edelleen sen tulevaa liittymistä unioniin, minkä Kööpenhaminassa vuoden 1993 kesäkuussa kokoontunut Eurooppa-neuvosto asetti tavoitteeksi ja joka vahvistettiin myöhemmissä Eurooppa-neuvoston kokouksissa. Sen lisäksi, että osallistuminen edistää Eurooppa-sopimuksen taloudelliseen ja tekniseen yhteistyöhön liittyvien määräysten täytäntöönpanoa, se antaa Slovenialle mahdollisuuden perehtyä yhteisön ohjelmissa noudatettuihin menettelyihin ja menetelmiin. Komission Agenda 2000 -tiedonannossa toistetaan, että yhteisön ohjelmiin osallistuminen on vahvistetun liittymistä valmistelevan strategian tärkeä osa. Ohjelmien avaamista koskeva päätöksentekomenettely edellyttää unionin ja assosioituneen maan assosiaationeuvoston päätöstä. Tässä päätöksessä säädetään myös ohjelmiin osallistumisen käytännön edellytyksistä ja järjestelyistä. Slovenian kanssa tehty Eurooppa-sopimus tuli voimaan 1. helmikuuta 1999, ja siinä määrätään Slovenian osallistumisesta yhteisön ohjelmiin erityisesti energia-alalla. SAVE II on yksi useista ohjelmista, jotka on avattu Keski- ja Itä-Euroopan maille vuodesta 1998 lähtien. Slovenian odotetaan osallistuvan siihen vuodesta 1999 alkaen. 4.2 Toimenpiteen kesto ja sen uusimista koskevat toimet SAVE II -ohjelman kesto eli 31. joulukuuta 2000 asti. 5. MENOJEN JA TULOJEN LUOKITUS 5.1 Menolaji: 1. Ei-pakolliset menot 2. Jaksotetut määrärahat 5.2 Oletettu tulolaji: Eurooppa-sopimuksen 106 artiklassa määrätään, että Slovenian tasavalta maksaa itse osallistumisestaan aiheutuvat kustannukset, joten sitä pyydetään siirtämään rahoitusosuutensa EU:n talousarviosaatavien alamomenttiin 6091. 6. MENO/TULOLAJI SEKÄ TUEN MÄÄRÄ EHDOTETULLE TOIMINNALLE 100 prosentin (enimmäis-) avustus myönnetään seuraavien toimien tukikelpoisia kokonaismenoja varten: - tutkimukset, tiedotus ja muut toimet, joilla pyritään soveltamaan ja saattamaan loppuun sellaisia energiatehokkuuden parantamiseksi toteutettavia yhteisön toimenpiteitä kuin vapaaehtoiset sopimukset, yhteiset hankinnat, standardointielimille annettavat tehtävät, lainsäädäntö jne., - tutkimukset energian hinnoittelun vaikutuksista energiatehokkuuteen, ja tutkimukset, joilla pyritään vakiinnuttamaan energiatehokkuus arviointiperusteeksi yhteisön ohjelmissa, - komission ehdottamat kokemusten vaihtoa edistävät toimenpiteet, joilla pyritään kansainvälisten toimien, yhteisön toimien sekä kansallisten, alueellisten ja paikallisten toimien entistä parempaan yhteensovittamiseen asianmukaisin tiedottamiskeinoin, - saavutetun energiatehokkuuden seuranta yhteisössä, yksittäisissä jäsenvaltioissa ja Sloveniassa sekä ohjelman toimien ja toimenpiteiden arviointi ja seuranta. Edellä mainittujen 100 prosentin avustukseen oikeuttavien toimien osalta voidaan 16. joulukuuta 1996 tehtyä neuvoston päätöstä (96/737/EY) pitää tarjouspyyntönä. 50 prosentin (enimmäis-) avustus tukikelpoisiin kokonaismenoihin myönnetään muista lähteistä tulevan yhteisrahoituksen yhteydessä seuraavia toimia varten: - alakohtaiset kohdennetut kokeilutoimet, joilla pyritään lisäämään investointeja energiatehokkuuteen ja/tai parantamaan energian käyttötapoja, mukaan lukien erityistoimet, joilla edistetään alue- ja kaupunkitason energiataloutta ja lisätään yhteenkuuluvuutta jäsenvaltioiden ja Slovenian sekä näiden maiden eri alueiden välillä energiatehokkuuden alalla, - tiedotustoiminnan yhteensovittamisen parantamiseen tähtäävät toimet, - muut kuin komission ehdottamat kokemusten vaihtoa edistävät toimenpiteet, joilla pyritään kansainvälisten toimien, yhteisön toimien sekä kansallisten, alueellisten ja paikallisten toimien entistä parempaan yhteensovittamiseen asianmukaisin tiedottamiskeinoin. Edellä mainittujen toimien toteuttajina voivat olla järjestöt tai julkiset ja yksityiset yritykset sekä olemassa olevat yhteisön laajuiset verkot tai hankkeiden toteuttamiseksi muodostetut järjestöjen ja/tai yritysten tilapäiset ryhmittymät. Edellä mainittuja 50 prosentin avustukseen oikeuttavia toimia koskeva tarjouspyyntö julkaistaan Euroopan yhteisöjen virallisessa lehdessä kunkin vuoden alussa. 50 prosentin avustukseen oikeuttavien toimien ja toimenpiteiden muualta tuleva rahoitus voi olla peräisin joko julkisista tai yksityisistä lähteistä tai näistä molemmista. Kaikilla toteutettavilla toimilla on oltava selkeä ja näkyvä eurooppalainen ulottuvuus. Tulojen osalta Slovenian rahoitusosuus maan osallistumisesta aiheutuvien kustannusten kattamiseksi ohjataan alamomenttiin 6091. Tulot jaetaan SAVE II -ohjelman menojen alamomentteihin ja tarvittaessa käyttömenojen alamomentteihin. Odotettavissa oleva kokonaistulo ilmoitetaan jaksossa 7.4. 7. RAHOITUSVAIKUTUKSET 7.1 Toimenpiteen kokonaiskustannusten laskutapa varainhoitovuosina 1999 ja 2000 (yksittäisten ja yhteenlaskettujen kustannusten välinen suhde). Laskenta perustuu seuraaviin edellytyksiin: - Slovenian osuus pöytäkirjassa tarkoitetun toiminnan rahoittamisesta lasketaan sen periaatteen mukaan, että maa vastaa itse omista osallistumiskustannuksistaan. Talousarvion tulotaulukkoon on tätä varten perustettu alamomentti 6091, - yhteisö voi tapauskohtaisesti päättää, että se maksaa lisäavustusta kumppanimaan rahoitusosuuden kattamiseksi. Lisäavustusmuotona voi olla maalle myönnettäviin Phare-varoihin sisältyvä avustus. Slovenian kanssa tehdyn Eurooppa-sopimuksen mukaisesti SAVE II -ohjelman rahoitus- ja talousarviojärjestelyt ovat seuraavat: kustannukset on laskettu ohjelmaan vaikuttavien eri tekijöiden kuten BKT:n, asukasluvun ja maan energiankulutuksen kokonaismäärän perusteella. Slovenian osallistumisesta SAVE II -ohjelmaan aiheutuvat kustannukset ovat vuodesta 1999 lähtien 57 942 euroa vuodessa. Edellä mainittu summa, josta on vähennettävä Slovenian vastuulla yksinomaisesti olevat 3 942 euron hallinnolliset lisäkustannukset, jaetaan vuosittain seuraavasti: Slovenia maksaa osallistumiseensa liittyvistä toiminnallisista kustannuksista 100 prosenttia kansallisesta talousarviostaan. 7.2 Kustannusten jakautuminen eri tekijöiden mukaan (euroina) hallinnollisten kustannusten vähentämisen jälkeen >TAULUKON PAIKKA> 7.3 Jaksoon 10.2 sisältyvät selvityksiä, asiantuntijakokouksia jne. koskevat käyttömenot. 7.4 Ennakoidut vuositulot: >TAULUKON PAIKKA> 8. PETOSTENVASTAISET TOIMENPITEET; NIIDEN SOVELTAMISESTA SAADUT TULOKSET Kaikkiin komission sopimuksiin ja muihin oikeudellisiin sitoumuksiin sisältyy määräyksiä komission ja tilintarkastustuomioistuimen paikan päällä suorittamista tarkastuksista. Toimenpiteiden edunsaajien velvollisuutena on muun muassa toimittaa kertomuksia ja rahoitusselvityksiä. Nämä analysoidaan sisällön ja menojen tukikelpoisuuden suhteen yhteisön rahoitusta koskevien tavoitteiden mukaisesti. Talousarvion perusnimikkeitä koskevia petostenvastaisia säännöksiä sovelletaan myös tähän nimikkeeseen sen jälkeen, kun ne on sopeutettu Keski- ja Itä-Euroopan maiden tilanteeseen. 9. KUSTANNUSTEHOKKUUSANALYYSI 9.1. Erityiset ja määrällisesti ilmaistavat tavoitteet SAVE II -ohjelma avataan Slovenialle, jotta se saisi samat hyödyt, joita yhteisön jäsenvaltioilla jo on kyseisestä ohjelmasta. Yhteisön energiatehokkuutta koskevien toimien olennaisena tavoitteena olisi oltava se, että kaikki osallistuvat maat pystyvät hyödyntämään energiavaroja järkevästi, järkiperäisesti ja kustannustehokkaasti kaikilla aloilla, vähentämään energian käytön haitallisia ympäristövaikutuksia ja edistämään energiahuollon turvallisuutta sekä kestävää taloudellista kehitystä. Ohjelman tarkemmat strategiat ja tavoitteet ovat seuraavat: - osallistuvien maiden energiatehokkuutta koskevan infrastruktuurin lujittaminen ja yksityisten ja julkisten kuluttajien sekä teollisuuden energiatehokkuuteen liittyvään investoimiseen kannustaminen, - hiilidioksidipäästöjen vakiinnuttaminen ja vähentäminen yhteisön tavoitteiden mukaisesti, - yhteisön taloudellisen ja sosiaalisen yhteenkuuluvuuden lujittamiseen tähtäävän toiminnan kehittäminen ja harjoittaminen ja erityisesti eri alueiden kehitystasossa olevien erojen vähentäminen, missä yhteydessä energiakysymysten olisi oltava toiminnan olennainen osa, - uusien energiateknologioiden käyttöä ja edistämistä koskevien muiden ohjelmien täydentäminen, - loppukulutuksen energiaintensiteetin parantaminen yhdellä prosenttiyksiköllä vuodessa siitä, mikä muutoin saavutettaisiin, - paikallisten energiatalousohjelmien tukeminen, - edeltäkäsin tehtävän toimenpiteiden ja hankkeiden perusteellisen arvioinnin ja niiden toteuttamisen järjestelmällisen valvonnan ja arvioinnin varmistaminen, - sen varmistaminen, että energiatehokkuutta koskevat direktiivit, esimerkiksi ne, jotka koskevat merkintöjä, tehokkuuden vähimmäisstandardeja, hiilidioksidipäästöjen vähentämistä (93/76/ETY) jne., pannaan täytäntöön kyseisissä direktiiveissä säädettyjen menettelyjen mukaisesti. 9.2. Toimenpiteen perustelut - Yhteisön rahoitustuen tarve Kun otetaan huomioon Slovenian SAVE II-ohjelmaan osallistumisesta aiheutuvien kustannusten suuruus (vähemmän kuin 100 000 euroa vuodessa), ei ole tällä hetkellä tarpeen kattaa Slovenian rahoitusosuutta sille Phare-ohjelmasta myönnetyillä varoilla. - Tapojen ja keinojen valinta Slovenian osallistuminen SAVE II -ohjelmaan asettaa sen samaan asemaan EU:n nykyisten jäsenvaltioiden kanssa. Slovenian kansalaisten osallistuminen yhteisön verkostoihin edistää merkittävästi Slovenian valmistautumista tulevaan jäsenyyteen. - Tärkeimmät epävarmuustekijät, jotka voivat vaikuttaa toimenpiteen erityisiin tuloksiin Koska hankkeet valitaan laadullisin perustein, todellista vaikutusta voidaan mitata vain sillä, kuinka slovenialaiset laitokset ja yritykset kykenevät vastaamaan niihin tarjouspyyntöihin, jotka komissio ohjelman osalta esittää tämän rahoitusselvityksen 6 jakson mukaisesti. 9.3 Toiminnan seuranta ja arviointi SAVE II -ohjelmaan kuuluvat seuranta- ja arviointimenettelyt (erityisesti arvioinnin osalta, kuten ohjelman perustamista koskevan päätöksen 5 artiklan 2 kohdassa säädetään) kattavat myös slovenialaisia edunsaajia varten rahoitetut toimet. Niihin sisältyy edunsaajien komissiolle puolivuosittain ja hankkeen päättyessä toimittama kertomus. Kuten tämän asiakirjan 6 jaksosta käy ilmi, myös tiettyihin seuranta- ja arviointitoimiin voidaan myöntää avustusta ohjelmasta. 10. HALLINTOMENOT Tarvittavat hallinnolliset varat otetaan käyttöön komission vuosittaisen varojen myöntämistä koskevan päätöksen mukaisesti ottaen erityisesti huomioon se henkilöstön määrä, jonka budjettivallan käyttäjä on tarkoitukseen varannut, sekä sen myöntämät lisävarat. 10.1 Vaikutus henkilöstön määrään (henkilöä vuodessa) >TAULUKON PAIKKA> 10.2 Henkilöstöstä johtuva taloudellinen kokonaisvaikutus (euroina) >TAULUKON PAIKKA> * Käyttämällä toimenpiteen hallinnointiin osoitettavaa olemassa olevaa henkilöstöä (laskelma perustuu osastoihin A-1, A-2, A-4, A-5 ja A-7). Alamomentista A-7002 (tekninen apu) johtuvat menot katetaan Slovenian yhteisön ohjelmiin osallistumista (ks. rahoitusselvityksen 5.3 kohta) varten maksamista varoista (varainhoitoasetuksen 4 artiklan 2 kohdan kolmas luetelmakohta). 10.3 Toiminnasta aiheutuvien muiden hallintomenojen kasvu (euroina) >TAULUKON PAIKKA> Edellä mainitut menot katetaan Slovenian yhteisön ohjelmiin osallistumista (ks. rahoitusselvityksen 5.3 kohta) varten maksamista määristä (varainhoitoasetuksen 4 artiklan 2 kohdan kolmas luetelmakohta).